CELEX: E2013P0017
Language: hu
Date: 2013-07-10 00:00:00
Title: Az EFTA Felügyeleti Hatóság által 2013. július 10-én Izland ellen benyújtott kereset (E-17/13. sz. ügy)

10.10.2013   
            
            
               HU
            
            
               Az Európai Unió Hivatalos Lapja
            
            
               C 294/6
            
         Az EFTA Felügyeleti Hatóság által 2013. július 10-én Izland ellen benyújtott kereset
   (E-17/13. sz. ügy)
   2013/C 294/06
   Az EFTA Felügyeleti Hatóság 2013. július 10-én keresetet nyújtott be az EFTA-Bíróságon Izland ellen. Az EFTA Felügyeleti Hatóságot (35, Rue Belliard, 1040 Brüsszel, Belgium) meghatalmazotti minőségben Xavier Lewis és Clémence Perrin képviseli.
   Az EFTA Felügyeleti Hatóság kéri, hogy az EFTA-Bíróság állapítsa meg a következőket:
   
               1.
            
            
               Izland azáltal, hogy az előírt határidőn belül i. nem fogadta el az Európai Gazdasági Térségről szóló megállapodás IX. melléklete 16b. pontjának első francia bekezdésében és XII. melléklete 4. pontjának első francia bekezdésében említett – és az EGT-megállapodáshoz annak 1. jegyzőkönyvével hozzáigazított – jogi aktus (a fizetési és értékpapír-elszámolási rendszerekben az elszámolások véglegességéről szóló 98/26/EK irányelvnek és a pénzügyi biztosítékokról szóló megállapodásokról szóló 2002/47/EK irányelvnek a kapcsolódó rendszerek és hitelkövetelések tekintetében történő módosításáról szóló, 2009. május 6-i 2009/44/EK európai parlamenti és tanácsi irányelv) 2. cikke végrehajtásához szükséges valamennyi intézkedést vagy ii. azokról nem tájékoztatta az EFTA Felügyeleti Hatóságot, nem teljesítette a jogi aktus és az EGT-megállapodás 7. cikke alapján fennálló kötelezettségeit.
            
         
               2.
            
            
               Az eljárás költségeit Izland viseli.
            
         Jogi és ténybeli háttér, valamint hivatkozott jogalapok:
   
               —
            
            
               Az EFTA Felügyeleti Hatóság jelenlegi keresete szerint Izland 2012. november 12-ig nem tett eleget az EFTA Felügyeleti Hatóság 2012. szeptember 12-i indokolással ellátott véleményének, amely kimondta, hogy Izland nem hajtotta végre megfelelően a belső jogában az Európai Gazdasági Térségről szóló megállapodás IX. melléklete 16b. pontjának első francia bekezdésében és XII. melléklete 4. pontjának első francia bekezdésében említett – és az EGT-megállapodáshoz annak 1. jegyzőkönyvével hozzáigazított – jogi aktus (a fizetési és értékpapír-elszámolási rendszerekben az elszámolások véglegességéről szóló 98/26/EK irányelvnek és a pénzügyi biztosítékokról szóló megállapodásokról szóló 2002/47/EK irányelvnek a kapcsolódó rendszerek és hitelkövetelések tekintetében történő módosításáról szóló, 2009. május 6-i 2009/44/EK európai parlamenti és tanácsi irányelv) 2. cikkét.
            
         
               —
            
            
               Az EFTA Felügyeleti Hatóság szerint Izland nem vitatta, hogy továbbra is késik a jogi aktus 2. cikkének végrehajtása. Ennek alapján az EFTA Felügyeleti Hatóság szerint Izland azáltal, hogy az előírt határidőn belül nem fogadta el a jogi aktus 2. cikkének végrehajtásához szükséges intézkedéseket vagy azokról nem tájékoztatta a Hatóságot, nem teljesítette a jogi aktus 3. cikke és az EGT-megállapodás 7. cikke alapján fennálló kötelezettségeit.